MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

Tá an togra seo ina chuid den Phlean Infheistíochta Seachtraí, plean uaillmhianach a d'fhógair an Coimisiún i dTeachtaireacht dar dáta an 7 Meitheamh 2016 maidir le Creat Comhpháirtíochta nua a bhunú le tríú tíortha faoin gClár Oibre Eorpach maidir le hImirce. Ghlac an Chomhairle Eorpach leis an bPlean Infheistíochta Seachtraí an 28 Meitheamh 2016. Is é is aidhm don phlean dul i ngleic le bunchúiseanna na himirce, agus san am céanna cúnamh a thabhairt cuspóirí a bhaineann le forbairt inbhuanaithe a bhaint amach. Leis an togra seo, tugtar isteach dhá leasú ar Rialachán (CE, Euratom) Uimh. 480/2009 ón gComhairle an 25 Bealtaine 2009. De bharr an togra seo, agus de bharr togra reachtach eile lena leasófar Cinneadh Uimh. 466/2014/AE ó Pharlaimint na hEorpa agus ón gComhairle an 16 Aibreán 2014 lena dtugtar ráthaíocht ón Aontas Eorpach don Bhanc Eorpach Infheistíochta (BEI) in aghaidh caillteanas de thoradh oibríochtaí maoiniúcháin a thacaíonn le tograí infheistíochta lasmuigh den Aontas, cuirfear ar chumas BEI cuid iú leis an bPlean Infheistíochta Seachtraí trí mhéadú cainníochtúil agus cainníochtúil a dhéanamh ar shainordú iasachta seachtrach BEI. Cuirfidh sé sin ar chumas BEI cuid iú a thabhairt go pras chun cuspóirí an Phlean Infheistíochta Seachtraí a bhaint amach, go háirithe trí mhaoiniú breise a thabhairt do thairbhithe san earnáil phríobháideach.

Mar chuid d'iarrachtaí an Choimisiúin dul i ngleic le bunchúiseanna na himirce, tá sé beartaithe sainordú iasachta nua a thabhairt do BEI i leith na hearnála príobháidí. De réir an tsainordaithe iasachta sin, beidh teideal ag an Aontas ar ioncaim biseach riosca arna nginiúint le hoibríochtaí maoiniúcháin BEI. Ba cheart na hioncaim sin a aistriú chuig an gCiste Ráthaíochta do ghníomhaíochtaí seachtracha a rialaítear le Rialachán (CE, Euratom) Uimh. 480/2009 ón gComhairle an 25 Bealtaine 2009.

An méid den Chiste Ráthaíochta ar barrachas é agus atá os cionn 10 % d'iomlán na niasachtaí gan íoc, aistreofar ar ais chuig an mbuiséad é. Is é is aidhm don choigeartú sin cosaint níos fearr a thabhairt don bhuiséad ar an riosca breise go bhféadfadh oibríochtaí maoiniúcháin BEI a théann i ngleic le géarchéim na himirce, go bhféadfaidís sin mainneachtain.

Go nuige seo is faoi bhainistiú EIB atá sócmhainní an Chiste Ráthaíochta. Tá seantaithí ag an gCoimisiún ar oibríochtaí airgeadais den saghas sin a bhainistiú. Tá sé inniúil, freisin, ar an gCiste Ráthaíochta a bhainistiú go neamhspleách, rud a dhéanfadh gníomhaíochtaí bainistithe sócmhainní an Choimisiúin a chuíchóiriú agus a dhaingniú, a bhuí leis na struchtúir atá ann cheana agus leis an bhfios gnó atá aige. Tá bainistiú Chiste Ráthaíochta an Chiste Eorpaigh le haghaidh Infheistíochtaí Straitéiseacha de chúram ar an gCoimisiún cheana. Dá bhrí sin, ba cheart bainistiú shócmhainní an Chiste Ráthaíochta a aistriú chuig an gCoimisiún Eorpach.

•Comhsheasmhacht le forálacha beartais atá sa réimse beartais cheana agus le beartais eile de chuid an Aontais

Tá an togra seo ina dhlúthchuid den Phlean Infheistíochta Seachtraí, ceann de phríomhthionscnaimh beartais an Aontais. Tá forálacha coimhdeacha ann nach bhfeidhmeodh an Plean Infheistíochta Seachtraí dá nuireasa, go háirithe an sainordú iasachta nua i leith na hearnála príobháidí a thabharfar do BEI. I dteannta an togra tá an Coimisiún ag moladh athbhreithniú a dhéanamh ar Rialachán (AE, Euratom) Uimh. 966/2012 ó Pharlaimint na hEorpa agus ón gComhairle ("an Rialachán Airgeadais"); moltar roinn nua a thabhairt isteach a bheadh ina chreat rialála ag ráthaíochtaí an Aontais a bhfuil dliteanas coimhdeach ag dul leo, agus ciste soláthair coiteann a bheadh faoi bhainistiú an Choimisiúin. Na forálacha atá leagtha síos sa togra seo, tá siad i gcomhréir leo sin atá sa togra le haghaidh athbhreithniú ar an Rialachán Airgeadais.

2.BUNÚS DLÍ, COIMHDEACHT AGUS COMHRÉIREACHT

•Bunús dlí

Airteagal 209 agus Airteagal 212 den Chonradh ar Fheidhmiú an Aontais Eorpaigh.

•Comhréireacht

Tá forálacha coimhdeacha sa togra nach bhfeidhmeodh an Plean Infheistíochta Seachtraí dá nuireasa, go háirithe an sainordú iasachta nua i leith na hearnála príobháidí a thabharfar do BEI.

•Coimhdeacht (maidir le hinniúlacht neamheisiach)

I gcomhréir le prionsabail na coimhdeachta agus na comhréireachta a leagtar amach in Airteagal 5 den Chonradh ar an Aontas Eorpach, ní féidir leis na Ballstáit cuspóirí an togra a bhaint amach go leordhóthanach agus, dá bhrí sin, is fearr is féidir leis an Aontas iad a bhaint amach. Mar gheall ar na difríochtaí idir cumas institiúidí airgeadais na mBallstát gníomhú, is fearr is féidir cuspóirí an togra a shroicheadh trí ghíomhaíocht ar leibhéal an Aontais, de bharr scála agus éifeachtaí na gníomhaíochta sin.

3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR